Համաձայն Մաքսային միության կոդեքսի, որը հաստատվել է 2009 թվականի նոյեմբերին, անդամ երկրների միջև ամբողջ ծավալով գործում է ազատ առեւտրի ռեժիմ, սահմանվելու են միասնական մաքսային սակագներ, ապրանքների, ծառայությունների առեւտրի ընդհանուր կանոններ՝ ապահովելով հավասար պայմաններ և ազատ ելք դեպի արտաքին շուկաներ: Ներդրվելու է արտարժույթի կարգավորման եւ վերահսկման միասնականացված համակարգ: Նախատեսվում է սոցիալ-տնտեսական զարգացման համատեղ ծրագրերի մշակում, մասնավորապես ընդհանուր էներգետիկ և տրանսպորտային շուկա, միասնական տրանսպորտային համակարգ, հավասար պայմաններ՝ արտադրության եւ ձեռնարկատիրական գործունեության համար, միասնական, հավասար պայմաններ՝ օտարերկրյա ներդրումների համար և այլն: Նախատեսվում է, որ մի քանի տարվա ընթացքում տեղի է ունենալու ազգային օրենսդրությունների ներդաշնակեցում և միասնականացում, ընդհուպ մինչև ակցիզային և ավելացված արժեքների հարկի մասին օրենքերի միասնական կամ փոխհամաձայնեցվեծ տարիֆների կիրառում: